CELEX: 32013D0326
Language: bg
Date: 2013-06-21 00:00:00
Title: 2013/326/ЕС: Решение на Съвета от 21 юни 2013 година за изменение на Решение 1999/70/ЕО относно външните одитори на националните централни банки по отношение на външните одитори на Österreichische Nationalbank

27.6.2013   
            
            
               BG
            
            
               Официален вестник на Европейския съюз
            
            
               L 175/56
            
         РЕШЕНИЕ НА СЪВЕТА
   от 21 юни 2013 година
   за изменение на Решение 1999/70/ЕО относно външните одитори на националните централни банки по отношение на външните одитори на Österreichische Nationalbank
   (2013/326/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръка ЕЦБ/2013/8 на Европейската централна банка от 17 април 2013 г. към Съвета на Европейския съюз относно външните одитори на Österreichische Nationalbank (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               След изменението на Закона за Österreichische Nationalbank в него понастоящем се предвижда, че всяка година Österreichische Nationalbank избира един външен одитор и един заместник външен одитор, вместо двама външни одитори и двама заместник външни одитори. Заместник външният одитор бива упълномощен само в случай, че външният одитор е възпрепятстван да извърши одита.
            
         
               (3)
            
            
               Мандатите както на външните одитори, така и на заместник външните одитори на Österreichische Nationalbank изтекоха след края на одита за финансовата 2012 година. Поради това е необходимо да се назначат външни одитори за периода, започващ от финансовата 2013 година.
            
         
               (4)
            
            
               Österreichische Nationalbank избра KPMG Wirtschaftsprüfungs- und Steuerberatungs AG за свой външен одитор и PwC Wirtschaftsprüfung GmbH за свой заместник външен одитор за финансовата 2013 година.
            
         
               (5)
            
            
               Мандатите на външните одитори и на заместник външните одитори се подновяват всяка година, като за нито един от мандатите срокът не надхвърля общо пет години.
            
         
               (6)
            
            
               Управителният съвет на ЕЦБ препоръча назначаването на KPMG Wirtschaftsprüfungs- und Steuerberatungs AG за външен одитор и на PwC Wirtschaftsprüfung GmbH за заместник външен одитор на Österreichische Nationalbank за финансовите години 2013—2017.
            
         
               (7)
            
            
               Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено.
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 9 от Решение 1999/70/ЕО се заменя със следното:
   
      „9.   KPMG Wirtschaftsprüfungs- und Steuerberatungs AG се одобрява за външен одитор, a PwC Wirtschaftsprüfung GmbH за заместник външен одитор на Österreichische Nationalbank за финансовите години 2013—2017.“.
   
   Член 2
   Настоящото решение поражда действие от деня на съобщаването му.
   Член 3
   Адресат на настоящото решение е ЕЦБ.
   
      Съставено в Люксембург на 21 юни 2013 година.
      
         
            За Съвета
         
         
            Председател
         
         M. NOONAN
      
   
   
      (1)  ОВ С 115, 23.4.2013 г., стр. 1.
   
      (2)  ОВ L 22, 29.1.1999 г., стр. 69.